สวัสดี ครับผมชื่อตั้มอายุ 20 ป่วยเป็นโรค กระเพาะอักเสพ รักษามา จะ5เดือนแล้วครับกินยาทุกวันก็ไม่ดีขึ้นอาการจะแน่นท้องตลอดเวลากินอะไรไปก็จะแน่นจุกตลอด ทำให้หายใจไม่ค่อยสะดวก เวลาเดินขึ้นลงบันไดก็จะรู้สึกเหนื่อยมากๆเลยครับอยากถามว่าโรคนี้เป็นอันตรายมากไหมครับมีแนวทางจะหายไหมครับเพราะเป็นมานานมากครับไม่ดีขึ้นสักทีครับ เคยไปส่องกล้องดูแล้วก็พบว่ากระเพาะอักเสพแดงมากครับ แล้วก็ไปอันเตอร์ซาวด์มา ตรวจอีกก็พบ ก้อนเนื้ออะไรไม่รู้เล็กๆอยู่บริเวณตับ อยากทราบว่า ผม จะหายจากโรคนี้ไหมครับคุณ ขอบพระคุนอย่างมากครับ
สวัสดีครับสำหรับอาการปวดท้องบริเวณลิ้นปี่โดยส่วนใหญ่เกิดจากโรคกระเพาะอาหารอักเสบ(Gastritis) ซึ่ง สาเหตุ เกิดจากเมือกที่บุผนังกระเพาะอาหารซึ่งโดยปกติคลุมเยื่อบุกระเพาะอาหารถูกทำลาย ทำให้เยื่อบุในกระเพาะอาหารอักเสบ จากกรดในกระเพาะ สาเหตุเช่นการทานยาแก้ปวดกลุ่ม NSAIDs ซึ่งลดการสร้างเมือกคลุมเยื่อบุนอกจากนี้ สาเหตุส่วนหนึ่งเกิดจากเชื้อ แบคทีเรีย Helicobacter pylori ซึ่งจะอาศัยในเมือกบุกระเพาะอาหาร และทดต่อสภาวะกรดในกระเพาะ แบคทีเรียชนิดนี้จะทำลายเซลล์เยื่อบุอาหารก่อให้เกิดการอักเสบโดยตรง และกระตุ้นเซลล์เม็ดเลือดขาวมาทำลายเยื่อบุสาเหตุอื่นๆเช่น การรับประทานอาหารรสจัด การับประทานชา กาแฟ การรับประทานอาหารไม่ตรงตามเวลาในกรณีที่ได้รับการส่องกล้องกระเพาะอาหาร(Gastroscope)จะมีการตรวจหารอยโรคอื่นๆ เช่นโรคแผลในกระเพาะอาหาร(Peptic ulcer) โรคมะเร็งกระเพาะอาหาร(CA stomach) และมีการตรวจชิ้นเนื้อในกระเพาะอาหาร ว่ามีการติดเชื้อ Helicobacter pylori ไหมถ้าพบเชื้อ จะต้องทำการรักษาด้วยยาปฏิชีวนะ นอกจากนี้จะต้องรับประทานยาลดกรดร่วมด้วย โดยมักจะเป็นยากลุ่ม Proton-pump inhibitors เช่นยา Omeprazole ระยะเวลาการรักษาจะประมาณ 6-8 สัปดาห์แนะนำให้คุรปรึกษาแพทย์ผู้ทำการรักษาเพิ่มเติม เกียวกับอาการของครับ